Stambusis duonmedis

Stambusis duonmedis (Artocarpus heterophyllus) – šilkmedinių (Moraceae) šeimos visžalis vienanamis augalas. Tai Bangladešo nacionalinis medis. Aukštis – iki 20 m. Lapai iki 22 cm ilgio, ovalūs, odiški, tamsiai žalios spalvos. Žiedus apdulkina vėjas ir vabzdžiai. Kultūrinės veislės apdulkinamos dirbtiniu būdu.

Vaisiai stambūs, 20-90 cm ilgio ir iki 20 cm skersmens, sveria apie 34 kg. Vaisiuose daug krakmolo. Neprisirpę vaisiai verdami kaip daržovės, prisirpę valgomi švieži, o džiovinti patiekiami kaip saldi užkanda.

Šio augalo tėvynė – Indija ir Bangladešas. Paplitę pietryčių Azijoje ir Filipinuose.

Panašiai kaip ir jo giminaitė durija, duonmedis turi specifinį ne visiems patinkantį skonį, tačiau yra labai populiarus visame pasaulyje. Prinokęs neperpjautas vaisius gali turėti nemalonų kvapą panašų į pūvančių svogūnų. Jo sėklų spalva varijuoja nuo šviesiai rudos iki juodos, o sėklų vidus yra datulės dydžio. Prieš paruošdami vaisių, žmonės dažnai išsitrina rankas žibalu arba parafinu, nes likusi vaisiaus dalis yra puri balta masė, iš kurios sunkiasi balkšvos sultys, dažnai naudojamos kaip klijai.

Šilkmediniai